
Η Γη έχει μια τελευταία ευκαιρία να επιβιώσει. 
Ένας αστροναύτης κρατάει την τύχη του πλανήτη στα χέρια του. 
Περιπέτεια φαντασίας, με χιούμορ, αγωνία και μυστήριο, 
από τον συγγραφέα του best seller Άνθρωπος στον Άρη, Andy Weir. 
Σε όλα τα βιβλιοπωλεία από τις Εκδόσεις Παπαδόπουλος. 
Είναι ο… Ποιος είναι, αλήθεια; Δεν ξέρει, δεν θυμάται τίποτα. Απολύτως τίποτα. Το μόνο που ξέρει είναι ότι μόλις ξύπνησε από έναν παράξενο, βαθύ ύπνο που φαίνεται να κράτησε χρόνια, πως η μοναδική άλλη παρουσία στο περιβάλλον του είναι μια φωνή υπολογιστή και τέσσερα τρομακτικά ρομποτικά χέρια, που όμως τον φροντίζουν, και ότι στις διπλανές κουκέτες υπάρχουν δύο μουμιοποιημένα πτώματα. 
Θα περάσουν μέρες ώσπου να θυμηθεί: Ο πληθυσμός της Γης κινδυνεύει να αφανιστεί από ένα διαστημικό μικρόβιο. Η παγκόσμια επιστημονική κοινότητα έχει εναποθέσει τις ελπίδες της στους τρεις επιστήμονες της αποστολής ΧΑΙΡΕ ΜΑΡΙΑ. Ο ίδιος είναι καθηγητής θετικών επιστημών στο γυμνάσιο. Ονομάζεται Ράιλαντ Γκρέις. Είναι ο μοναδικός επιζών αυτής της διαστημικής αποστολής και βρίσκεται σε ένα μακρινό ηλιακό σύστημα, το οποίο εξερευνά παράλληλα με τις θαμμένες αναμνήσεις του – ένα διπλό «ταξίδι» που τον φέρνει αντιμέτωπο με όλο και μεγαλύτερες εκπλήξεις.
Ο Ράιλαντ έχει μια σημαντική αποστολή να φέρει εις πέρας, 
όσο μόνος και αν αισθάνεται τόσο μακριά από τη Γη. 
Είναι όμως πραγματικά μόνος;

Αναζητήστε το best seller της χρονιάς σε όλα τα βιβλιοπωλεία 
από τις Εκδόσεις Παπαδόπουλος.

	O συγγραφέας
Ο Andy Weir έκανε καριέρα ως μηχανικός λογισμικού, μέχρι τη στιγμή που η επιτυχία του πρώτου του μυθιστορήματος Άνθρωπος στον Άρη τού επέτρεψε να πραγματοποιήσει το όνειρό του, ν’ ασχοληθεί αποκλειστικά με τη συγγραφή. Είναι ένας τύπος αθεράπευτα κολλημένος με το διάστημα και αφοσιωμένος χομπίστας σε θέματα όπως η σχετικιστική φυσική, η μηχανική των τροχιών και η ιστορία των επανδρωμένων διαστημικών αποστολών. Επίσης, φτιάχνει άπαιχτα κοκτέιλ. Ζει στην Καλιφόρνια. Περισσότερα για το έργο στο www.andyweirauthor.com 

